
O Ajakirja mistahes osade kopeerimine ilma allikale viitamata on keelatud 


Lugejale 


Ehkki talv ei paista veel tahtvat oma võimust loobuda, on juba näha läheneva kevade 
märke. Juba kostab tihaste esimesi hääleproove ja mõned neist uurivad juba tähelepanelikult 
tühjadena seisnud pesakaste. Küllap saabub ükskord ka kevad. 


Meiegi ühing jätkab oma tegevust. Möödunud on juba pisut üle kahe aasta sellest, kui me 
alustasime. Kõigi raskuste kiuste oleme siiski elus püsinud, tänu meie ühingu liikmetele, kes 
ei ole pidanud paljuks osaleda meie ühises ettevõtmises. Siinjuures peame oma tänusõnad 
ütlema ka Eesti Vaegkuuljate Liidule, kes on meid igati toetanud. 


Endiselt on meie peamiseks mureks küsimus, kuidas jõuda abivajajateni. Et neid leidub, 
on enam, kui kindel. Mitte kõigil ei ole kodus arvutit ega internetti. Mitte kõik ei saa lugeda 
meie tegevust kajastavat teavet. Muide, sama probleem on tuttav ka mujal maailmas. 


Teiseks probleemiks on, kuidas kaasata meie tegevusse inimesed, kes on küll asjast 
huvitatud, kuid elavad väljapool Tallinna. Kindlasti oleksid nemadki huvitatud osalemisest 
meie infotundides, kuid paraku on see võimatu. Lahendamist vajavaid küsimusi on veel 
palju. Seniks aga soovin kõigile ajakirja lugejatele kaunist kevadet. 


Neinar Kudevita- 


Meniere i haigus, 
tüüpilised sümptomid ja haiguse diagnoosimine 


Professor Ilmari Pyykkö, dotsent Erna Kentala, meditsiinidoktor Hilla Levo, Jyrki Rasku, 
SML juhatuse liige Urho Roivanen 


Meniere i haigus on kliiniline sümptomite kogum, mille tunnuseks on ajutine pearinglus, 
kuulmislangus ja tinnitus või survetunne kõrvas. Haiguse tekkemehanism on siiani 
tundmatu. Meniere i haigust esineb ca 5 inimesel 1000-st. Haigus saab alguse tavaliselt ühes 
kõrvas, kuid sageli siirdub see ka teise kõrva. Sisekõrva magnetkompuutri piltidel on näha 
75% vedelikuringluse häire kummaski kõrvas ka siis, kui on haigestunud vaid üks kõrv. 


Pearinglus Meniere'i haiguse puhul tekitab tavaliselt tunde ümbritseva keskkonna 
keerlemisest. Diagnoosiks vajatakse vähemalt kahel korral esinenud üle 20 minutit kestnud 
pearinglushoogu. Haigushoo kestvus võib iga haigushoo puhul olla erinev ja kesta tihti 
mitugi tundi. Pearingluse ajal on patsiendil horisontaal-rotatoorne nüstagmus (silmade 
kontrollimatu liikumine) ja sageli ka väga tugev iiveldus. Pearinglusega ei liitu mingeid 
neuroloogilisi sümptome. Haiguse arenedes võib suuremal osal patsientidest esineda 
täielikku tasakaalutust, mis võivad viia raskete tagajärgedega kukkumisteni. Leebemal kujul 
esineb patsiendil tasakaalutunde puudumisest tingitud taarumist. Kummalgi juhul ei kaota 
patsient teadvust. 


Kuulmislangus haiguse algstaadiumis võib ilmneda mitmel eri moel. Osa inimestest 
kogevad kõrva nn. lukkuminekut, millega koos võib esineda survetunne haiges kõrvas ja/või 
tinnitus. Niihästi tinnituse, kui survetunde esinemine on vajalikud Meniere'i haiguse 
diagnoosimiseks. Klassikalise haigusnähtuse puhul ei pea esinema kõrva lukkuminekut, 
kuid kuulmislangus kuulub kindlasti haiguse juurde. Kuulmispuue peab olema kindlaks 
tehtud audiomeetriliste mõõtmistega. Tavaliselt algab kuulmispuue madalate sageduste (250 
Hz, 500 Hz ja 1 kHz) puhul ja vahe terve kõrvaga peaks olema umbes 10 db või suurem 
nimetatud helisageduste puhul. Haiguse jätkumisel kuulmislangus levib kõigile 
helisagedustele ja jääb tavaliselt peatuma 60 db juures. Kuulmislangusele lisaks raskeneb 
Meniere i haiguse puhul ka kaasvestleja kõnest arusaamine. (Tõlkijalt: kuulmislangus võib 
tekkida alles mitmeid aastaid peale haigestumist) 


Ameerika körvaarstide ühing on koostanud Meniere i haigusele omased diagnostilised 
kriteeriumid, mis on alljärgnevas tabelis: 


100% kindel Meniere i haigus 


Patsiendil on esinenud: 


+ 2vöienam üle 20 minuti kestvat spontaanset pearinglushoogu. 


+ Audiomeetriliste mõõtmistega kindlakstehtud kuulmislangus 


+ Tinnitus või survetunne kõrvas 


+ Sisekörvas esineb endolümfaatiline hüdrops 


Kindel Meniere'i haigus 


+ 


+ 


+ 


+ 


2 või enam üle 20 minuti kestvat spontaanset pearinglushoogu 
Audiomeetriliste mõõtmistega kindlakstehtud kuulmislangus 
Tinnitus või survetunne kõrvas 


Muud eelnimetatud sümptonite võimalikud põhjustajad puuduvad 


Tõenäoline Meniere i haigus 


+ 


+ 
+ 
+ 


Ajutine äkiline pearinglus 
Audiomeetriliste mõõtmistega kindlakstehtud kuulmislangus 
Tinnitus või survetunne kõrvas 


Muud eelnimetatud sümptomite võimalikud põhjustajad puuduvad 


Võimalik Meniere`i haigus 


+ 


Meniere'i haigusele omane haigushoogudena esinev pearinglus ilma 
dokumenteeritud kuulmislanguseta või kuulmislangus, millega liitub tasakaaluhäireid 
ilma haigushoogudena esineva pearingluseta 


Muud eelnimetatud sümptomite võimalikud põhjustajad puuduvad 
Meniere i haigus diagnoositakse esinevate sümptomite põhjal ja samaaegselt 
välistatakse muud võimalikud haigused. Meniere'i haigusele sarnaseid sümptome 
võivad põhjustada mitmed haigused, mille hulka kuuluvad näiteks puukborellioos, 
migreen, mitmed neuroloogilised põhjused. Nende kindlakstegemine eeldab arstilt 
sügavaid teadmisi Meniere'i haigusest. Mitmed erinevad katsed, mille hulka 
kuuluvad ka ammutuntud sõrme ninaotsale asetamine ja joont mööda käimine 
aitavad kindlaks teha, kas inimene põeb Meniere i haigust. 


Tõlga ajakirjast Meniere-posti 3.2012 


Soome keelest Heinar Kudevita 


Kuidas meditatsioon võib aidata söömishäirete puhul? 


Doktor Pan Peeke on tuntud ameerika toitumisterapeut, kes on kirjutanud mitmeid 
populaarseid eluviiside õpikuid. Ta on tunnustatud toitumise, spordi ja rahvusliku tervishoiu 
asjatundja, kes esineb muuhulgas ka WebMD-leheküljel ja Discovery-kanalil. Ta on Pew 
Scholar stipendiaat ja tegutseb arstiteaduse abiprofessorina Marylandi ülikoolis. 


Dr. Peeke'i uusim raamat The Hunger Fix käsitleb inimeste sõltuvust liigsöömisest 
uuematele ajuuuringutele toetudes. Raamatus esitatud teraapia üks põhilistest 
tugisammastest on aju otsmikusagara tugevdamine meditasiooni abil. 


Enlightenment-lehele antud intervjuus dr. Peeke räägib oma raamatu sünniloost: 


"Aastate jooksul sain kuulda lugusid oma patsientidelt nende söömishäiretest. Kummaline 
oli seejuures see, et neist rääkides kasutasid nad samu väljendeid ja kirjeldusi, nagu 
narkomaanid oma sõltvusest rääkides. Mina ja minu kolleegid mõtlesime, kas tegemist on 
tõepoolest sõltuvusega. Ootasin, et selle teema kohta koguneks piisavalt uuringuid enne, kui 
kirjutasin selle raamatu. 


Uusim uuringute sari, mis põhineb muuhulgas dr. Nora Volkowi uuringutel, muudab meie 
arusaamist asjast: toidust võib tõepoolest tekkida sõltuvus. Selle probleemi alla kannatava 
inimrühma äratundmine aitab pakkuda just nendele sobivat teraapiavormi selle asemel, et 
kõigile pakutaks samasuguseid juhendeid. 


Toit mõjutab aju mõnutundekeskust. See mehhanism on läbi aegade juhtinud inimesi 
sööma toitvat toitu, kuid tänapäeval häirib selle tegevust tööstuslikult toodetud toit, millele 
on lisatud kemikaale säilivusaja pikendamiseks ja teisest küljest üleküllastatud ahvatlevate 
maitsetega: liigselt suhkrut või tärklist, rasva või soola. Osal inimestest mõnutundekeskus 
väljub inimese kontrolli alt, kui neid "tiliahvatlevaid" toite süüakse pidevalt." 


Kuidas nii igapäevane asi, nagu toit, võib põhjustada sõltuvust? 


"Liigne ahvatlevate toitude söömine muudab ajutegevust samal moel, nagu iga teisegi 
sõltuvuse puhul. Esiteks ei suuda aju käsitleda sündivat dopamiinitulva. See vallandab 
kaitsemehhanismi, mille tulemusena dopamiiniretseptorite kogus väheneb ajus. Selle 
tulemusena aju ei teadvusta enam ohumomenti, kuid samas väheneb ka toidu poolt 
esilekutsutav mõnutunne. See omakorda sunnib inimest sööma üha rohkem ahvatlevaid 
toite, et saavutada sama rahulolutunnet. Sellest saabki alguse sõltuvus, olgu selle 
põhjustajaks siis toit, narkootikumid või alkohol.” 


Milline on otsmikusagara osa sõltuvuses? 


"Otsmikusagar (prefrontal cortex) on aju "komandokeskus", mis mängib olulist rolli 
igapäevases toimetulekus. See kontrollib keskendumist, motivatsiooni, enesekontrolli ja 
võtab vastu otsuseid. See aju osa hoiab tagasi sõltuvuse kolme peategurit: kannatamatust, 
ärrituvust ja impulsiivsust. Dr. Volkow kasutab nimetust "aju pidur", kuna see aitab meil 
öelda vajaduse korral "ei" ja olema valvel, kui tervisliku eluviisi mingil moel proovitakse 
rikkuda. See on tahtejõu allikas, kui me proovime teha õigeid valikuid oma eluviisides. 


Sõltuvuses inimese otsmikusagar on nõrgenenud. Seda on tähele pandud ajuuuringutega, 
mille puhul otsmikusagara tegevuse nõrgenemine on selgeltnähtav, kui katseisik on aktiivses 
sõltuvusolukorras. 

Teiste sõnadega, kui aju juhtimiskeskus on sõltuvuse tõttu nõrgenenud, ei saa rääkida 
mõistlikkusest. Mõistlikust on võimatu järgida, kui isik on aktiivses sõltuvuses. See ei ole 
muidugi ettekääne jätta asi sinnapaika, vaid vastupidi, selle teadmise valguses tuleb 
alustada sõltuvusest vabanemist. 


Kui mõnukeskus on piltlikult vallutatud, tuleb see tagasi võita kasutades aju, enne kõike 
just otsmikusagarat. Puhastus- ja tervendusprogrammi abil on võimalik arendada aju 
võimet valvata ja juhtida meie igapäevast tegevust mõistlikus suunas. See on loomulikult 
suur väljakutse, nagu alati, kui on tegemist sõltuvusega. Toidusõltuvus on seda suurem 
väljakutse, sest me elame praktiliselt lihtsalt kättesaadava ja üldsuse silmis heakskiidetud 
sõltuvusttekitavate ainete maailmas. Just selle tõttu on väga oluline tugevdada 
otsmikusagara tegutsemisvöimet." 


Kuidas see önnestub? 


"Kõige tähtsam teraapia, mida me kasutame otsmikusagara tugevdamiseks, on 
meditatsioon. Kui ma lugesin meditatsiooni tehnikast oma sõbra Norman Rosenthali 
raamatust Transcendence, olin hämmastunud uurigutulemustest. 


Kuna keegi ei ole varem uurinud toidusõltuvust, viisin läbi paar uuringut. Märkasin, et 
harjutustel, mis aitavad säilitada valvsust ja rahulikkust on sügav mõju inimestele. See aitas 
neid selles ühes ja ainsas asjas, mis on eriti raske sõltlaste jaoks: muganduma 
igapäevasesse elustressi toetumata senistele harjumustele, millest nad on olnud sõltuvad. 


Meditatsioon aitab neil püsida õigel teel tugevdades otsmikusagarat. Inimesed näevad iga 
päev oma ümber toitu, mis neid meelitab. Meditatsioonist saavad nad võimsa vaimse 
abivahendi. Kui sa just ei juhtu elama keset kõrbe, kohtad arvukalt kõikvõimalikke kiusatusi 
ja vajad võimalikult tugevat aju, et pääseda kõigest sellest ilma, et annaksid alla 
kiusatusele. Ajuasjatundjad on pannud tähele, et otsmikusagar aktiveerub harjutuste ajal 
ning see aitab inimestel vastu võtta loomu poolest õigeid otsuseid. See on suurepärane 
näide TM-i tõhusast mõjust otsmikusagara tegevusele. 


Oma raamatus teen selgeks, et see ei õnnestu ilma meditatsioonita. Oma uuringutes tegin 
kindlaks, et meie rühmas oli inimestel palju lihtsam öelda "ei" kiusatustele. Tegelikult 
märkasid nad üsna pea, et heaolutunde ja meelerahu kogemine ongi nende saavutuste tipp. 
Nad hakkasid eemalduma oma varajasematest otsustest (sõltuvusttekitavatest toitudest) ja 
liikuma tervislikuma lahenduse suunas. 


Nad mõistsid samuti, et meditatsioonist peab saama nende elu lahutamatu ja püsiv osa - 
mitte ainult lühiajaline meelelahutuslik lisa, mida kasutatakse aeg-ajalt, kui selleks näib 
olevat vajadus. Ja kui nad tegelesid sellega regulaarselt, nende otsmikusagar hakkas 
tegutsema optimaalsemalt ja nende võime seista vastu impulsiivsetele otsustele ja 
keskenduda olulisele, paranes tunduvalt. See muutis nende edaspidise elu igas mõttes 
lihtsamaks." 


Arstina kas sa soovitaksid seda tehnikat kõikidele, ka neile, kellel ei ole söömishäireid? 

"Kindlasti - inimene peab panema aluse võimalikult tugevale ja tervele ajutegevusele. 

Mita targem ja valvsam sa oled, seda õigemaid otsuseid sa vastu võtad, ja seda parem on 
sinu keha- ja meelevalitsemine, ja seda optimaalsem ka sinu tervis ja heaolu. 


Ei ole tähtis, kui palju sa kaalud; igal juhul sinust saab tervem inimene ja sa teed 
tulevikus paremaid valikuid. Soovitan seda kõigile ja igasuguses eas olevatele, et nad 
võiksid kinkida endale paremaajutegtevuse ja saada preemiaks heaolutunde, rahu ja avatud 
meele - sama, mida tuntakse meditatsiooni seansside ajal. See on kõige tervislikum 
lahendus, kuna see aitab sul leida ka kõik ülejäänud tervislikud lahendused.” 


Lisaks sellel teemal: 


tm.org/blog/research/how-tm-helps-stop-food-addiction/ 
amazon.com/The-Hunger-Fix-Solution-Addictions/dp/1609614526/ 


Autori loal inglise keelest Heinar Kudevita 


Tõlkijalt: 

Milleks ma avaldasin sellise artikli, millel näiliselt ei ole midagi ühist ei tinnituse ega 
Meniere'i haigusega? Kuna mõlemad, niihästi tinnitus, kui ka Meniere i haigus nõuavad 
inimeselt aktiivset tegutsemist, siis kuuluvad selle hulka ka tervislikud eluviisid. Ülaltoodud 
artikkel rõhutab just selliste arendamist. Edasine sõltub juba meist. 


Heinar Kudevita 


Alarõhuteraapia Meniere i haiguse ravis 


- kasulik või vaid hea enesetunde tekitaja 


Prof. Ilmari Pyykkö, prof. Dafydd Stephens, prof. Dennis Poe, dots. Erna Kentala, 
meditsiinidoktor Hilla Levo 


Üheks Meniere'i haiguse põhilisemaks põhjustajaks peetakse vedeliku kogunemist 
sisekõrva õõnsustesse, kus tunderakud asetsevad. Vedeliku kogunemise tagajärjel sisekõrvas 


olev õhuke kelme kummub, mille tulemusena inimene tunneb kõrvas survet, kõrv hakkab 
undama ja tundub, nagu kõrva oleks kogunenud suures koguses vaiku. Lisaks sellele 
kannatab kuulmisteravus - kaasvestleja lausutud sõnad kuulduvad ebaselgetena. Surve 
tagajärjel õhuke kelme paindub väljapoole ja samas venitab sellele kinnitunud väliseid 
karvataolisi kuulmisrakke. Sellega halveneb kuulmine. Karvakesed ei suuda enam vabalt 
liikuda, need võivad isegi irduda. See toob kaasa püsiva kuulmise halvenemise. 


Aastal 1960 oli Lundi (Rootsi) kõrvakliiniku professor Sven Ingelstedt huvitunud 
sisekõrvas tekkivast survest ja tuli mõttele katsetada barokambrit sümptomite 
leevendamiseks. Ta avaldas aastal 1976 oma katsetuste tulemused, milles ta oli ravinud viit 
raskekujulist Meniere i haigust põdevat patsienti paigutades nad haigushoogude ajaks 
barokambrisse, milles valitses alarõhk. 


Peale 40-minutilist viibimist barokambris neljal viiest patsiendist enesetunne paranes 
tunduvalt. Nende pearinglus lakkas, survetunne kõrvas ja tinnitus muutusid kergemateks. Ka 
viies patsient koges teatud kergendust, ehkki ta ei paranenud. 


Kahjuks lõppes professor Ingelstedti elutee vaid paar aastat peale nimetatud katset, kuid 
tema poolt juhitud uurijate rühm jätkas tema tööd. Nad kogusid 36-st inimesest koosneva 
grupi ja ravisid neid eelpoolnimetatud viisil barokambris tekitatud alarõhu tingimustes. 
Nendest patsientidest 15-1 paranes kuulmine kiirelt, 11 paranemine kestis üle aasta. Järgmise 
katse puhul oli patsiente juba 40 ja sellest alates said sama teraapiat ka juba varem seansi 
läbi teinud patsiendid. 


Juhendid olid lihtsad: tuli vältida surve ühtlustumist neelamisliigutuste abil õhurõhu 
vähenemise ajal (vastupidiselt sellele, mida soovitatakse lennureisil). Tulemuste kohaselt 
paranes 20 patsiendi kuulmine kiirelt. 7 patsiendi teraapia kestis üle kolme aasta. 


Samasuguseid tulemusi kirjeldasid ka hollandlased van Deelen ja Hunzing aastal 1987. 
Nad mõõtsid katsealuste kuulmist enne ja pärast barokambris viibimist ja tõdesid, et 43-st 
patsiendist 8-1 paranes kuulmine rohkem, kui 10 dB. Lisaks sellele 9-1 patsiendil märgati, et 
nende haigushood ei kordunud. 


Jaapanlase Kitahara uurimisrühm avaldas kaks artiklit alarõhuteraapiast. Mõlemas 
märgiti, et 50% patsiente sai positiivseid tulemusi. Kuulmine paranes umbes kolmandikul. 


On tähelepanuväärne, et ühtki neist katsetest ei ole tehtud nn. pimetestina*, mille tõttu 
tulemused ja oletused ei ole lõplikult kinnitatud. 


*pimetesti puhul ei tea testi sooritaja patsiendi eelnevat olukorda. 


Ajakirjast Meniere-posti 4. 2009 


Soome keelest tõlkinud Heinar Kudevita 


Head aega, tinnitus 
Ajakirjast Imeline Teadus nr.16 (2.2012) 


Tinnituse rasket vormi põdevad inimesed kirjeldavad haigust justkui läbi peas oleva 
tunneli sõitvat kaubarongi. Nüüd on arstid avastanud, et tinnitus on tegelikult vaid aju 
meelepete ning inimese kuulmiskeskuse saab ümber programmeerida nii, et häiriv heli kaob 
ja patsiendid tervenevad täielikult. 


Tinnitus on olematu heli kuulmine kõrvades ja selle tekkimise sagedaseks põhjuseks on 
pikaajaline valjude helide käes viibimine. Tihti tekib tinnitus näiteks sümfooniaorkestri 


muusikutel. Kuid vastupidiselt tavaarvamusele pole viga kõrvades. Nimelt tekib tinnitus aju 
primaarses kuulmiskeskuses, kuna liiga palju neuroneid asetub samale sagedusele ja 
võimendavad seeläbi kitsas sagedusalas olevaid helisid. Peale selle mõjutavad rohked 
ühelaadsed neuronid üksteist ja sellega koos hakkavad vallanduma ka närvisignaalid, kuigi 
neid pole üldse stimuleeritud. Täpselt ei teata, miks see vaevus tekib, kuid kahtlus on 
langenud aju ühele põhilisele omadusele plastilisusele. Plastilisus on peaaju võime muuta 
oma funktsiooni ja struktuuri vastuseks erinevatele stiimulitele ning on uute teadmiste 
omandamise eelduseks. Plastilisus paneb neuroneid oma liikumisteed muutma ja seega 
omandama täiesti uusi funktsioone. 


Seepärast arvavad teadlased, et kui kuulmiskeskuse neuroneid liiga valju müraga 
mõjutada, stimuleeritakse neid end muutma ja see võib need uutele sagedustele seadistada. 
Mitmeid aastaid on uuritud kas tinnitust on võimalik ravida, kasutades seda sama 
suundumust tagurpidi ehk pannes neuronid seadistuma tagasi oma endisele sagedusele. 


See strateegia osutus viljakaks, kuna 2011. aasta veebruaris õnnestus USAs Dallases 
asuva Texase ülikooli doktoril Navzer Engineeril ja tema kolleegidel katserotid 
kuulmiskahjustusest vabastada. Juba 10 päeva pärast teraapiat, mis sisaldas närviteraapiat ja 
samaaegset õigete toonide ettemängimist, polnud loomadel enam tinnitusest märkigi. Lisaks 
viitavad mitmed asjaolud sellele, et ravi mõju on pikaajaline ja võib-olla isegi püsiv. Selle 
peale on teadlastel hammas verele läinud ja juba nüüd on alustatud uue ravi proovimisega 
inimeste peal. 


Loomad ei kuulnud vaikust 


Jõudmaks teedrajavate tulemusteni, pidid teadlased kõigepealt hankima endale tinnitusega 
rotid. Loomade kuulmise kahjustamiseks nad kõigepealt tuimestati ning seejärel mõjutati 
tund aega katkematu 115 detsibellise müraga, mis on võrdväärne reaktiivlennuki 
õhkutõusmise ajal tekkiva helitasemega. Hiljem tuvastasid teadlased gap detectioniks 
kutsutava meetodiga, kas rottidel oli tekkinud tinnitus pideva vilina näol kõrvus. Meetod 
seisneb üldistavalt öeldes selles, et loomadele antakse võimalus valmistuda helišokiks, kui 
nad suudavad pideva taustamüra seas tuvastada silmapilgu pikkuse vaikusehetke. Kui 
taustamüral on täpselt sama sagedus nagu roti kõrvus kostval vilinal, ei suuda loom aga 
vaikust kuulda ning seepärast pole ta helišokiks valmistunud. Rotid reageerivad kangestudes 
hirmust või siis rahulikuks jäädes. Seejärel läbisid tinnitusega rotid 20päevase ravikuuri, 
mille ajal nad kuulasid toone, mis olid vilinahelide sagedusalast veidi väljas. Samal ajal 
stimuleeris Navzer Engineer ja tema meeskond elektriliselt loomade uitnärvi. Uitnärv on 
närvisüsteemi üks peateid, mida mööda liigub ajju muu hulgas ka organite saadetud 
sensoorne informatsioon. Ravi on kantud teooriast, et elektriline stimulatsioon paneb 
uitnärvi eritama aineid, mis suurendavad aju neuronite plastilisust, nii et need on valmis 
looma uusi ühendusi teiste neuronitega ja seega muutma oma funktsiooni. Kui 
"ettevalmistatud" kuulmiskeskuse neuroneid samal ajal stimuleerida toonidega teatud 
sagedusalas, muudavad need oma olemust ja spetsialiseeruvad reageerima just nendele 
sagedustele. 


Teooria osutus õigeks, sest juba pärast 10 ravipäeva kuulsid stimuleeritud närvidega rotid 
jälle teatud sagedusalas vaikust ning ei lasknud end enam järgnevast helišokist hirmutada. 
Kuulmiskahjustusega rottidel aga, kellel kas ei stimuleeritud uitnärvi või kellele ei antud 
vahepeal kuulata teisi toone, olid endiselt tinnituse sümptomid. Pärast 20 ravipäeva jätkasid 
teadlased loomade kuulmise testimist veel kolme nädala jooksul. Tuli välja, et elektrilise 
stimulatsiooni mõju oli pikaajaline, kuna tinnitus ei tulnud tagasi. Ravimata jäänud 
kontrollgrupi rotte piinas vaevus aga endiselt. 


Seega võisid teadlased järeldada, et ravi mitte ainult ei aidanud tinnituse sümptomeid 
leevendada, vaid lausa ravis kahjustuse ja taastas normaalse kuulmise. See annab lootust, et 
seda meetodit saab kasutada ka inimeste ravimiseks. Seepärast on Belgia teadlased juba 
alustanud kliinilisi katseid rühma vabatahtlike patsientide peal. 


"Oleme raske tinnitusega inimestele siirdanud närvistimulaatori ja siiani oleme saavutanud 
väga paljulubavaid tulemusi," jutustab Navzer Engineer. Patsiendi uitnärvi ümber asetatakse 
elektrood - tegu on lihtsa kirurgilise sekkumisega, mis võtab vaid 45 minutit ja seda 
kasutavad juba 60 000 epilepsia- ja depressioonipatsienti. Seejärel pannakse patsiendile 
kord päevas kõrvaklapid pähe, misjärel närvi stimuleeritakse helidega ühes taktis. 

Kui sissejuhatavad katsed mõne kuu pärast läbi saavad, plaanib Navzer Engineer tervet 
rida suuremaid katseid, mis on suunatud erinevat tüüpi tinnitusega patsientidele, nt 
sõduritele, kelle kuulmine on sõjaolukordades kahjustada saanud. Teadlasel on tulemuste 
suhtes kõrged ootused ja ta loodab, et uus ravi tagab terve maailma tinnitusepatsientidele 
sisemise rahu. 


* 


Artikkel Soome Meniere-Liidu ajakirjale Meniere-posti 


Soome Meniere-liidu poolt väljaantava ajakirja 
Meniere-posti toimetaja pr. Marjukka Laitinen tegi 
mulle ettepaneku kirjutada artikkel sellesse ajakirja. 
Avaldan alljärgnevalt selle artikli tölke: 


Uhe eesti menieeriku jutustus 


Minu nimi on Heinar Kudevita. Olen 73-aastane 
mees, kes on kannatanud Meniere i haiguse ja sellega 
liituva tinnituse all alates 1980. aastast. 


Minu juhtumit võib vaadata, kui nn. klassikalist haigust. Alguses kogesin vaid pearinglust, 
millega ei liitunud tasakaalukaotust. Tinnitus ja kuulmislangus lisandusid alles hiljem. 
Esimese kuuldeaparaadi sain alles aastal 1995. Kuid alustan algusest. 

1980. aasta sügisel sain esimese haigushoo, mille ajal kogu minu keha muutus hetkega 
higiseks, vasak kõrv tundus olevat lukus ja iiveldus oli tugev. Minu abikaasa viis mind 
kõrvaarsti vastuvõtule kiirabihaiglasse, kuna survetunde tõttu kõrvas oletasin, et põhjus on 
seal. Uuringu tulemusena selgus, et kõrv on täiesti puhas. Sain rahustava tableti (eleeniumi) 
ja saatekirja Tõnismäe haiglasse kus valvearst sooritas tavapärase läbivaatuse, esitas mõne 
küsimuse, kuid ei leidnud midagi haigusele viitavat. Mul lasti puhata tunnikese. Kuna 
uuringu tulemus ei näidanud midagi, pääsesin koju. Küsimus jäi siiski vastuseta, mis juhtus? 


Järgmine haigushoog, seekord juba tõeline, koos tasakaalukaotusega, juhtus kuu aega 
hiljem. Peale sellest toibumist käisin Tallinna Pelgulinna Polikliinikus tollase rajooniarsti 
vastuvõtul, kes suunas mind neuroloogi juurde. Aastaid hiljem, olles lugenud oma 
saatusekaaslaste jutustusi nende poolt läbitud kadalipust, pean tänama õnne, sest noor 
meesarst tuvastas kohe minu haiguse sümptomid. Nii ei olnud mul vaja elada teadmatuses, 
nagu paljud sama haigust põdevad. 


Neuroloog, kes veelgi on tööl samas polikliinikus, määras mulle trental-nimelist ravimit. 
Ma ei ole kindel, kas sellest oli kasu, kuid järgmine haigushoog tuli alles paar aastat peale 
seda, kui ma olin jõudnud unustada kogu juhtumi. Seekord oli atakk juba väga tõsine ja 
sellega liitus juba ka tinnitus. Ja sellest alates haigushood sagenesid. Sain mitmesuguseid 
ravimeid, muu hulgas stugeroni aju verevarustuse parandamiseks. Kuna elasin siis juba 
teises rajoonis, ei saanud ma enam külastada oma tuttavat neuroloogi (sel ajal patsiendil ei 
olnud valikuvõimalust), vaid ma pidin käima teise arsti vastuvõtul, kellel ei olnud kogemusi 
Meniere i haigusega. 


Jätan vahele kiimne aasta jooksul kogetud kannatused, sest neid oskab endale ette 
kujutada iga menieerik isegi. Kuna arstide "arsenali" oli ilmunud betaserc, siis minule seda 
ka määrati. See ei aidanud mind vähemalgi määral. Haigushoogudest kujunes minu 
iganädalane rutiin ja töölkäimine oli muutunud probleemiks (töötasin elektrikuna ja 
Meniere i haigus kuulub keelatud haiguste nimekirja). Oli oht kaotada ka juhiluba. Tihti 
sain kaks haigushoogu öösiti, mille tulemusena tulevik tundus tumedana. 


Kuid mul oli önne! See ilmutas end arvuti kujul, mille hankisin 1999. aastal. 


Kuna ma ei olnud leidnud oma haiguse kohta kirjandusest mingeid andmeid ega saanud 
neid ka arstidelt, hakkasin otsima neid internetist. Ja leidsingi! Ehkki siis oli minu inglise 
keel veel iisna mannetu, suutsin siiski sönaraamatute abil loetust aru saama. Enne köike 
leidsin Soome Meniere-liidu kodulehe. (Soome keel on minu jaoks, nagu teine emakeel). 
Teadmisi hakkas tulema! Lugesin kõike, mida vähegi leidsin ja jõudsin tulemusele, et minu 
toitumisharjumused muutuvad järsult. Soola tarbimine lõppes päevapealt. Prügikasti 
lendasid ka kõik karastusjoogid. Ma ei suitsetanud ja alkoholigi tarbisin üsna mõõdukalt. 
Nüüd lõppes seegi vähene. Ja haigushood kadusid! Juhus? Ma ei usu sellistesse juhustesse. 


Praegu saan hakkama üsna hästi. Tinnitus on minu igapäevane kaaslane ja vahete-vahel ka 
väga tugev, kuid ma olen leppinud sellega, ja see ei häiri mind. Ka parem kõrv haigestus, 
kuid kuna oli kaotanud kuulmisvõime sellest juba viieaastasena läbipöetud 
keskkõrvapõletiku tagajärjel, siis see ei kujunenud minule probleemiks, välja arvatud, et 
nüüd "laulavad" mõlemad kõrvad ja mitte alati samal viisil. 


Kui olin elanud umbes aasta ilma haigushoogudeta (tõsi küll - väikeseid haigushoogusid 
esines aeg-ajalt, kuid need möödusid paari minutiga ega põhjustanud töövõime kaotust), 
hakkasin mõtlema, et Eestis on kindlasti teisigi inimesi, kes kannatavad sama haiguse all. Ja 
nii sündis aastal 2001 minu esimene koduleht https://tinnitus-meniere.webador.com 2011. 
aastast alates avaldan seal ka minu poolt koostatud Meniere ajakirja, kus on artikleid 
isiklikest kogemustest, aga ka inglise ja soome keelest tõlgitud tekste. Mul on ka mõningaid 
kontakte muude Meniere-ühingutega. 


Kui ma olin pääsenud haigushoogudest unistasin võimalusest asutada mingi klubilaadne 
üritus, mis ühendaks menieerikuid. Kuna minu organiseerijavõimed on kahjuks üsna 
tagasihoidlikud, jäi see üritus lõpule viimata. Põhiliselt seetõttu, et inimesed, kes minuga 
ühendust olid võtnud, ei ilmutanud koostöövalmidust. 


2009. aastal tutvusin interneti vahendusel härra Urho Roivaneniga Soome Meniere-liidust, 
kes oli leidnud minu kodulehe ja tegi ettepaneku kohtuda Tallinnas. Nõustusin muidugi 
rõõmuga ja nii sai alguse meie kirjavahetus. 


Hr. Urho Roivanen ja loo autor Tallinnas 

Samal aastal võttis minuga ühendust Eesti Vaegkuuljate Liit ja pakkus omalt poolt 
koostööd. 2011. aasta veebruaris asutati Eesti Tinnituse ja Meniere'i Ühing, mille esimehena 
olen seni tegutsenud. Miks just Tinnituse ja Meniere'i Ühing? Otsus ühingu 
moodustamiseks sündis EVL poolt organiseeritud tinnitust käsitleval loengul, millest võttis 
osa ka Meniere'i haigust põdevaid inimesi. Kuna huvitatute vähese arvu tõttu ei olnud 
mõttekas asutada kahte eri ühingut, otsustasime liituda. Tinnitus probleemina on meil ju 
ühine. 


Meie ühingu tegevus on olnud vaevarikas. Praeguseks on meil vaid 8 ametlikku liiget, 
ehkki huvitatuid on ka väljapool Tallinnat. Facebookis on meil Tinnituse ja Meniere i 
foorum, millest võtab osa 15 inimest üle kogu Eesti. Meie tegevust on raskendanud ka 
informatsiooni puudulikus. Olen käinud paaril korral pidamas loenguid tinnitusest ja 
meditatsioonist Rakveres, kirjutanud mõningaid artikleid ajalehtedes. Tagasiside on olnud 
vähene. Siiski oleme jätkanud tegutsemist. Soome keeles on vanasõna: puu otsa ronimist 
alustatakse tüvest. Seda tüve me olemegi ehitamas. 


Eesti Vaegkuuljate Liiduga on meil hea koostöö. Kuna meil ei ole oma kogunemiskohta, 
siis EVL on lubanud meil kasutada neile kuuluvaid ruume. Meie kokkutulekud toimuvad iga 
kuu viimasel neljapäeval kell 18.00, välja arvatud suvel, kui me peame mõnekuuse vaheaja 
ja koguneme taas septembris. Probleemiks on ühenduse pidamine ühingu liikmetega. Need, 
kellel on arvuti, saavad lihtsalt hakkama, kuid kaugeltki kõigil seda võimalust ei ole. Osa 
neis kannatab kuulmispuude all, seega ei saa nad ka kasutada telefoni. Klassikaline 
kirjakirjutamine on aeganõudev ettevõtmine. Kuna mitmed meie ühingu liikmed on 
tööealised, algab meie koosolek alles kell 18.00, mis omakorda on eakatele pensionäridele 
vastuvõtmatu pimeduse ja libedate tänavate tõttu. 


Kokkusaamistel kas mina või keegi teine esitab lühikese ettekande, kuid sagedamini me 
lihtsalt vestleme. Praktika näitab, et selline meetod meeldib inimestel kõige rohkem. 


Arstidega ei ole meil siiani olnud koostööd. Meie ühingu väiksuse tõttu ei suhtuta 
meisse tõsiselt. Ehkki mõned arsti, kellega olen rääkinud, tunnistavad, et nad on heitnud 
pilgu minu kodulehele, suhtuvad nad sellesse, nagu laste ajaviitesse. Meniere i haigusele 
spetsialiseerunud arsti Eestis ei ole. Olen kohtunud arstidega, kes kinnitavad, et nad 
tunnevad Meniere i haigust, kuid sellega nende erudeeritus lõppebki. Mingeid ravivöimalusi 
peale betaserci nad ei paku. Üks kiirabiarst, kelle minu abikaasa mulle kunagi kutsus, ei 
olnud kuulnudki sellisest haigusest, teine pidas seda vaid naistel esinevaks haiguseks. 
Seetõttu ei ole meil siiani olnud mingit vajadust koostööks. Internetist saadud info on piisav 
ja lisaks kasutan andmete jaoks Soome Meniere-liidu poolt mulle saadetavat Meniere-posti. 


Oleksime muidugi rõõmsad, kui saaksime teha koostööd Soome Meniere-liiduga. 
Oleksime rõõmsad, kui see hõlmaks ka meie arste. Ehk õnnestub seegi kunagi Soome 
Meniere-liidu abiga. 


Soome Meniere-liit on hinnanud minu tagasihoidlikku tegevust liidu kõrgeima autasu - 
kuldse rinnamärgi ja aukirjaga. 


